་དང་བདག་གིར་བཟུང་བའི་དབང་གིས་རང་དབང་
མེད་པར་ཉོན་མོངས་པ་སྤྱི་དང་ཁྱད་པར་འདོད་ཆགས་ཀྱི་རྒྱ་མཚོར་བྱིང་། ཞེ་
སྡང་གི་མེ་འབར། གཏི་མུག་མུན་པ་འཐིབས། ང་རྒྱལ་གྱི་རི་གཟེངས། ཕྲག་དོག་
གིས་རླུང་གི་བདས། སེར་སྣའི་མདུད་པས་བསྡོམས་བཞིན་ལས་ངན་མི་དགེ་བ་
སྣ་ཚོགས་ལ་སྤྱོད་ཅིང་རྒྱུན་དུ་འདོད་པ་བདེ་བ་འདོད་ཀྱང་བདེ་བའི་རྒྱུ་དགེ་བ་
སྒྲུབ་ཚུལ་ལ་ནི་རྨོངས། མི་འདོད་པ་སྡུག་བསྔལ་གྱི་རྒྱུ་མི་དགེ་བ་སྤང་ནི་མི་
ཤེས་པར་ཞེ་འདོད་དང་ལག་ལེན་ཕྱིན་ཅི་ལོག་ཏུ་སོང་ཞིང༌། བླང་དོར་གྱི་
གནས་ཡང་དག་པར་སྟོན་པའི་ལམ་མཁན་དགེ་བའི་བཤེས་དང་ནི་བྲལ། རང་
སྟོབས་ཀྱིས་བླང་དོར་འབྱེད་པའི་ཤེས་རབ་ཀྱི་མིག་ནི་ལོང་། དགེ་བའི་ཕན་ཡོན་
དང་དེ་སྒྲུབ་པའི་ཚུལ། སྡིག་པའི་ཉེས་དམིགས་དང་དེ་སྤོང་ཚུལ་རྣམས་ནི་མི་ཤེས།
ཡང་དག་པའི་ལམ་དང་ལམ་མ་ཡིན་པའི་གནད་ནི་མི་ཤེས། བརྒྱ་ལམ་ཤེས་ཀྱང་
ཡང་དག་པའི་ཆོས་ནི་མི་བསྒྲུབ། ལོག་པའི་ལམ་འཁོར་བའི་བྱ་བ་ལ་ནི་བརྩོན།
སུ་དང་འཕྲད་རུང་སྡིག་པའི་གྲོགས་པོའི་སྣོན་མར་དུ་ནི་སོང༌། ལས་ཚད་སྡུག་
བསྔལ་གྱི་རྒྱུ། བྱས་ཚད་དོན་མེད། སྒྲུབ་ཚད་ལས་ངན། འབད་ཚད་ལོག་ལམ།
བསམ་ཚད་འཁྲུལ་བ། དྲན་ཚད་ཕྱིན་ཅི་ལོག་ཏུ་སོང་བས་ངན་སོང་གི་སྒོ་ནི་ཕྱེ།
མཐོ་རིས་ཀྱི་སྐས་ནི་ཆག ཐར་བ་ཐམས་ཅད་མཁྱེན་པའི་ལམ་དང་ནི་བྲལ་ཞིང་
འཁོར་བའི་གནས་རིས་འདི་ན་ཟོ་ཆུན་ཁྱུད་མོ་ཤིང་རྟའི་འཕང་ལོ་བཞིན་དུ་སྡུག་
བསྔལ་རྒྱུ་འབྲས་གཉིས་ཀྱིས་ཉམ་ཐག་ཅིང་སྐྱབས་དང་སྐྱོབ་པ་མགོན་དང་
དཔུང་གཉེན་རྟེན་དང་གནས་ཐམས་ཅད་དང་བྲལ་བའི་ཨ་མ་དྲིན་ཅན་དེ་རྣམས་
སྙིང་རེ་རྗེ་ན། ཤ་རེ་ཚ་ན། ཡ་རེ་ང་ན། ཡི་རེ་མུག་ན། ད་ཅི་བྱེད་དགོས་ན་ཐབས་
44

མཤེས་དྲིན་དྲན་བྱང་ཆུབ་སེམས་ཀྱི་བློ་སྦྱོང་།
ཅི་དྲག་ན། བྱེད་ཐབས་ཅི་ཡོད་ན། ཕ་བོ་སྡུག་གོ་སྙམ་དུ་སྙིང་གི་ཁོང་རུས་
པའི་གཏིང་ནས་ལུས་ཀྱི་བ་སྤུ་གཟེངས། མིག་རྩ་མཆི་མས་འཁྲུགས་བཞིན་སྡུག་
འོང་པ་ཞིག་ཡང་ཡང་བསམ་དགོས། ༈ དེ་ནས་སྙིང་རྗེའི་ངོ་བོའམ་རྣམ་
པ་ནི་འབྲལ་འདོད་ཡིན་པས། དེ་ལྟར་སྡུག་བསྔལ་ལ་དམིགས་ནས་ཤ་ཚ་བ་ཙམ་
དང་། སྡུག་བསྔལ་དྲན་པ་ཙམ་གྱིས་མི་འོང་སྟེ། མ་རྒན་དྲིན་ཅན་ཉམ་ཐག་པ་
འགྲོ་བ་རིགས་དྲུག་གི་སྡུག་བསྔལ་དང་། སྡུག་བསྔལ་གྱི་རྒྱུ་ལས་དང་ཉོན་མོངས་
པས་རང་དབང་མེད་པར་ལས་སྣང་ལོག་པའི་འཁྲུལ་སྣང་སྣ་ཚོགས་ལ་སྤྱོད་པ་དེ་
ཅི་ནས་བྲལ་བར་གྱུར་ཅིག བྲལ་ན་ཅི་མ་རུང༌། བྲལ་བ་ཞིག་བདག་གིས་བྱ།
བདག་གིས་མ་སྡུག་བསྔལ་དེ་དག་བྲལ་བའི་མཐུ་དང་། སྟོབས་དང་། ཐབས་
དང་ནུས་པ་ནམ་ཞིག་ན་ཡོད་འོང་ནམ་ཞིག་ནས་སྡུག་བསྔལ་ལས་སྐྱོབ་ནུས།
དུས་ནམ་ཞིག་ན་སྡུག་བསྔལ་དེ་དག་བསལ་ཐུབ། ད་ལྟ་བདག་ལ་མ་རྒན་
རྣམས་སྡུག་བསྔལ་ལས་སྐྱོབ་པའི་མཐུ་དང་ནུས་པ་སྟོབས་དང་ཐབས་གང་ཡང་
མེད་ངེས། དེ་ལྟ་བུའི་མ་དྲིན་ཅན་རྣམས་སྡུག་བསྔལ་རྒྱུ་འབྲས་གཉིས་ལས་བྲལ་
བའི་མཐུ་སྟོབས་དང་ནུས་པ་ཐུགས་རྗེ་ཅན་དྲིན་ཅན་བླ་མ་དང་མཆོག་གསུམ་
རིན་པོ་ཆེ་ལ་མངའ་ན། མགོན་པོ་ཐུགས་རྗེ་ཅན་རྣམས་ཀྱིས་འཁོར་བའི་སྡུག་
བསྔལ་འདི་དང་བྲལ་བ་ཞིག་ཐུགས་རྗེ་དང་མཐུ་དང་ནུས་པ་མ་ཆུང་ཞིག ད་ནི་
བདག་གིས་མ་རྒན་རྣམས་སྡུག་བསྔལ་དང་བྲལ་བའི་མཐུ་དང་སྟོབས་དང་
ཐབས་དང་ནུས་པ་མངའ་བ་ཞིག་ཅི་ནས་ཀྱང་སྲོག་ལ་བབས་ན་ཡང་བརྩོན་པར་
བྱའོ་སྙམ་དུ་ཤེས་པ་གྲུང་ཐོན་པ་ཞིག་ཡང་ཡང་སེམས་ཀྱི་གཏིང་ནས་བསམ་པར་
བྱ༑ དེ་ལྟར་སེམས་ཅན་རྣམས་ཀྱི་སྡུག་བསྔལ་དེ་རྩིང་པོར་མ་སོང་བར་ཞིབ་ཏུ་
45

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བསམ་དགོས་ལ་དེ་ཡང་ཐ་མ་སྡུག་བསྔལ་ཕྲ་མོ་ཚེར་མ་ཟུག་པ་ཙམ་དང་སྡུག་
བསྔལ་གྱི་རྒྱུ་སེམས་ཅན་ལ་འཚེ་བ་ཕྲ་མོ་ཁྲོས་པས་སྡང་མིག་བལྟ་བ་ཙམ་ཚུན་
ལ་དམིགས་ནས་བྲལ་འདོད་ཀྱི་སྙིང་རྗེ་ལ་བློ་སྦྱོང་། སྙིང་རྗེ་དེ་ཡང་འབྲས་བུ་
སྡུག་བསྔལ་མྱོང་བ་རྣམས་ལས་ཁྱད་པར་དུ་སྡུག་བསྔལ་གྱི་རྒྱུ་ལས་ངན་དང་
ཉོན་མོངས་པས་གདུང་བ་རྣམས་ལས་ལྷག་པར་ཡང་སྙིང་རྗེ་བསྐྱེད་དགོས་ལ།
དེ་མ་ཡིན་པར་ད་ལྟར་སྙིང་རྗེ་དང་ཆགས་སྡང་ནོར་ནས། དཔེར་ན་སེམས་ཅན་
ཞིག་གསོད་པ་ལྟ་བུ་ལ་མཚོན་ན་གསོད་རྒྱུའི་ཕྱུགས་ལ་སྙིང་རྗེ་བྱེད་མདོག་
དང་གསོད་མཁན་གྱི་ཤན་པ་ལ་ཁྲོ་བ་བསྐྱེད་པ་དང་ནད་པ་སྙིང་རྗེ་དང་ནད་
བདག་ལ་ཁྲོ་བས་བསྐྲད་བརྡུང་དང་བསྲེགས་མནན་སོགས་བྱེད་པ་ལྟ་བུ་ནི་
ཆགས་སྡང་རང་རྒྱུད་པ་མ་གཏོགས་བྱང་སེམས་ཀྱི་སྙིང་རྗེའི་ཕྱོགས་ཙམ་ལ་མི་
འགྲོ་ངེས་པ་ཡིན་པས་དེའི་ཁྱད་པར་འབྱེད་པ་གལ་ཆེ། གོང་དུ་བཤད་པ་དེས་
མཚོན་ནས་འགྲོ་དྲུག་གི་སྡུག་བསྔལ་ཆེ་ཕྲ་ཐམས་ཅད་ལ་ཞིབ་ཏུ་ཡང་ཡང་
བསམ་དགོས་མ་གཏོགས་ཁ་ཙམ་གྱི་སེམས་ཅན་སྡུག་བསྔལ་བ་ཨ་བ་རིས་ཟེར་
མདོག་ཙམ་དང་། སྐོར་རེ་ཁམ་འདུས་པའི་སེམས་རྩ་སྡུག་ཧ་ལེ་བ་རེ་དང་སེམས་
ཅན་སྡུག་བསྔལ་དྲག་པོས་མནར་བའི་རྐྱེན་གྱིས་ཤ་ཚ་ན་སྙམ་པའི་ཉི་ཚེ་བས་
སྙིང་རྗེ་ཁྱད་འཕགས་ཞིག་མི་འབྱུང་ངོ༌། །དེས་ཁྱད་པར་དུ་དང་པོ་རང་གི་རྩ་བའི་
མ་རྒན་དེ་དངོས་སུ་མདུན་དུ་བསམ་ལ་དྲིན་ཁྱད་པར་དུ་ཆེ་བར་བསམ་རྗེས་འདི་
ཕྱི་ཀུན་ཏུ་སྡུག་བསྔལ་མི་བཟོད་པ་མྱོང་ཚུལ་དང་རྟག་ཏུ་ཉོན་མོངས་པ་དང་ལས་
ངན་འབའ་ཞིག་གིས་མནར་བ་རྣམས་སྙིང་ནས་བསམ་ལ་མ་རྒན་དེའི་སྡུག་
བསྔལ་རྒྱུ་འབྲས་དེ་ཉིད་ཅིས་ཀྱང་བྲལ་འདོད་ཀྱི་སྙིང་རྗེ་བཅོས་མིན་སྐྱེས་ཚེ། དེ་
46

མ་ཤེས་དྲིན་དྲན་བྱང་ཆུབ་སེམས་ཀྱི་བློ་སྦྱོང་།
ནས་རིམ་པར་ཕ་དང་གཉེན་བཤེས་རྣམས་དང་འགྲོ་བ་བར་མ་རྣམས་དང་དགྲ་
སོགས་ལ་སྙིང་རྗེ་སྦྱོང་། ནམ་ཡང་དང་པོ་སྙིང་རྗེ་སྐྱེ་སླ་བའི་ཡུན་རིང་གི་ནད་པ་
ཟུངས་ཟད་དང་། སྤྲང་པོ་ཉམ་ཐག་སོགས་སྡུག་བསྔལ་དྲག་པོ་མྱོང་བ་རྣམས་བློ་
ཡུལ་དུ་བསམ། དེ་བྲལ་འདོད་ཀྱི་སྙིང་རྗེ་བསྒོམ་ན་བློ་འབྱོངས་སླ་བར་བཤད་དོ། །
མདོར་ན་སེམས་ཅན་ལ་དམིགས་པའི་སྙིང་རྗེ་འདི་ནི་སྡུག་བསྔལ་ཅི་བསམ་ཐུབ་
པ་དེ་ཙམ་གྱི་སྙིང་རྗེ་འབྱུང་བ་དཔེར་བུད་ཤིང་ཅི་ཙམ་མང་བཞིན་མེ་ཆེན་ལྷག་
པར་འབར་བ་ལྟར་ཡིན་པས་སེམས་ཅན་གྱི་སྡུག་བསྔལ་སེམས་ཐོག་ཏུ་མི་
བཟོད་པ་ཤུགས་དྲག་པོ་ཡུན་རིང་དུ་བསམ་པ་ནི་བློ་སྦྱོང་བ་གསར་བ་རྣམས་ཀྱིས་
གལ་ཆེ་དེ་ལྟར་མ་ཡིན་པར་སེམས་རྩ་སྲ་གན་ནེ་བར། མིག་ཟླུམ་མོ་བྱེད་མདོག་
དང་། ཁས་སྙིང་རྗེ་ཟེར་ཙམ་གྱིས་ཁྱད་པར་འཕགས་པ་ཅན་གྱི་སྙིང་རྗེ་རྣམ་དག་
མི་འབྱུང་བ་ཡིན་ནོ། །དེ་ལྟར་བློ་སྦྱོང་བས་སེམས་ཅན་གང་མཐོང་ཐོས་སུ་གྱུར་
ཚད་ཀྱི་སྡུག་བསྔལ་མྱོང་བ་རྣམས་དང་ལས་ངན་བསགས་པ་རྣམས་བྲལ་འདོད་
ཀྱི་བློ་ནམ་ཡང་ཐུག་འཕྲད་དུ་བྱ་ཞིང་སུ་ལ་ཡང་སྡུག་བསྔལ་བྱུང་བ་དེ་རང་གི་མི་
འདོད་པ་དེ་ལྟ་བུ་མ་བྱུང་གི་བར་སྙིང་རྗེ་ཁོ་ན་ལ་བློ་སྦྱོང་དགོས། འདི་བྱང་ཆུབ་
ཀྱི་རྒྱུ་མ་ནོར་བ་ཡིན་པས་གལ་ཆུང་མི་བྱེད་དེ། རྒྱུ་མེད་པར་འབྲས་བུ་བྱང་ཆུབ་
སེམས་རིན་པོ་ཆེ་མི་འབྱུང་ངེས་ཅན་ཡིན་ནོ། ། ༈ དེ་ནས་ཟུར་གཉིས་པ་
རྫོགས་བྱང་ཐོབ་འདོད་ལ་བསམ་ཚུལ་ནི། དམིགས་ཡུལ་དང་རྣམ་པ་གཉིས་
ཡོད། དམིགས་ཡུལ་ནི། དེ་ལྟར་སྙིང་རྗེ་དུང་དུང་བ་བསྐྱེད་ནས་དེ་མ་རྒན་
སེམས་ཅན་ཐམས་ཅད་གནས་སྐབས་ལྷ་མིའི་བདེ་འབྲས་དང༌། ཐར་པ་ཉན་རང་
གི་ཞི་བདེ་ཕྲ་མོ་ཙམ་ཐོབ་འདོད་དང་འགོད་འདོད་བྱམས་སེམས་ཙམ་གྱིས་མི་
47

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
འོང་བར་མཐར་ཐུག་རྫོགས་པའི་སངས་རྒྱས་ཀྱི་གོ་འཕང་ལ་དམིགས་དགོས།
བླ་ན་མེད་པའི་གོ་འཕང་དེ་ནི་འདི་ལྟར་བསམ་པར་བྱ་སྟེ། འདི་ལྟར་རྫོགས་པའི་
སངས་རྒྱས་ཀྱི་གོ་འཕང་དེ་ནི་སྤང་རྟོགས་མཐར་ཕྱིན་པ། རང་དོན་ཆོས་སྐུ་དང༌།
གཞན་དོན་གཟུགས་སྐུའི་ཕུན་སུམ་ཚོགས་པ་ཡེ་ཤེས་དང་ཕྲིན་ལས་བསམ་གྱིས་
མི་ཁྱབ་པ་སྐུའི་གསང་བ་བསམ་གྱིས་མི་ཁྱབ་ཅིང་སྐུ་རྣམ་པ་ཐམས་ཅད་དང་
ལྡན་པ། ཁྱད་པར་མཚན་སུམ་ཅུ་དང་དཔེ་བྱད་བརྒྱད་ཅུ་སོགས་སྐུའི་ཡོན་ཏན་
དང་། གསུང་གི་གསང་བ་བསམ་གྱིས་མི་ཁྱབ་ཅིང་གསུང་རྣམ་པ་ཐམས་ཅད་དང་
ལྡན་པ་ཁྱད་པར་ཚངས་དབྱངས་ཡན་ལག་དྲུག་ཅུ་སོགས་གསུང་གི་ཡོན་ཏན།
ཐུགས་ཀྱི་གསང་བ་བསམ་གྱིས་མི་ཁྱབ་ཅིང་། ཐུགས་རྣམ་པ་ཐམས་ཅད་དང་
ལྡན་པ། ཁྱད་པར་དུ་སྟོབས་བཅུ། མི་འཇིགས་བཞི། མ་འདྲེས་བཅོ་བརྒྱད་ཀྱི་
ནང་ཚན་རྟོག་པ་མ་འདྲེས་པ་སོགས་ཐུགས་ཀྱི་ཡོན་ཏན་མདོར་ན་ཆགས་ཐོགས་
མེད་པའི་མཁྱེན་པ། ཕྱོགས་རིས་མེད་པའི་ཐུགས་རྗེ། ཚད་མེད་པའི་ནུས་མཐུ།
འབད་རྩོལ་མེད་པའི་ཕྲིན་ལས་སོགས་རྟག་ཁྱབ་ལྷུན་གྲུབ་ཆེན་པོའི་ཡོན་ཏན་
བསམ་གྱིས་མི་ཁྱབ་ཅིང་། སངས་རྒྱས་ཞེས་པའི་སྒྲ་ཙམ་ཐོས་ན་ཡང་འཁོར་བའི་
འཇིགས་པ་ལས་སྐྱོབ་ཅིང་བྱང་ཆུབ་ཀྱི་ས་བོན་ཐོབ་པའི་གོ་འཕང་བླ་ན་མེད་པའི་
གོ་འཕང་ལ་དམིགས་ནས་རྣམ་པ་ནི་མ་རྒན་དྲིན་ཅན་གྱི་སེམས་ཅན་དེ་ཐམས་
ཅད་དེ་ལྟར་ཡོན་ཏན་བསམ་མི་ཁྱབ་པའི་སངས་རྒྱས་སྐུ་བཞི་ཡེ་ཤེས་ལྔའི་
བདག་ཉིད་ཀྱི་ཆོས་ཅན་ཆོས་ཀྱི་རྒྱལ་པོ་དེའི་གོ་འཕང་ཐོབ་པར་གྱུར་ཅིག ཐོབ་
ན་ཅི་མ་རུང་ཐོབ་པ་ཞིག་བདག་གིས་བྱ། བདག་གིས་སེམས་ཅན་ཐམས་ཅད་
བྱང་ཆུབ་ཆེན་པོ་དེ་ལ་འགོད་པའི་ཐབས་དང་སྟོབས་མཐུ་དང་ནུས་པ་ཁྱད་པར་
48

མ་ཤེས་དྲིན་དྲན་བྱང་ཆུབ་སེམས་ཀྱི་བློ་སྦྱོང་།
ཅན་ལ་བརྩོན་པ་བསྐྱེད། ད་ལྟར་དེར་འགོད་པའི་ནུས་པ་ཅང་མ་མཆིས་ཀྱང་།
བདག་གིས་སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་གོ་འཕང་
དེ་སྒྲུབ་ཅིང་ཐོབ་པར་བྱས་ཏེ་ཇི་སྲིད་འཁོར་བ་མ་སྟོང་གི་བར་དུ་སེམས་ཅན་
གཅིག་ཀྱང་མ་ལུས་པར་བྱང་ཆུབ་ཆེན་པོ་ལ་འགོད་པར་བྱའོ། །དེ་ལྟ་བུ་ཐོབ་
ཅིང་དོན་བྱེད་ནུས་པར་དྲིན་ཅན་གྱི་བླ་མ་དམ་པ་དང་མཆོག་གསུམ་གྱི་མཁྱེན་
བརྩེ་ནུས་པའི་མཐུ་དང་སྟོབས་མ་ཆུང་ཞིག་སྙམ་དུ་སྙིང་ཁོང་རུས་པའི་གཏིང་
ནས་ཡང་ཡང་བསམ་དགོས། དེ་ལྟར་བློ་འབྱོང་སླ་བའི་ཕྱིར་དང་པོ་རྩ་བའི་མ་
རྒན་ཕ་རྒན་སོགས་དང་། ཁྱད་པར་སྡང་དགྲ་གནོད་བྱེད་རྣམས་ལ་ཐོབ་འདོད་
ཡང་ཡང་སྦྱོང་ཞིང་། སེམས་ཅན་ཆེ་ཕྲ་མིག་གིས་མཐོང་ཚད། རྣ་བས་ཐོས་ཚད་
དང་བཟང་ངན་གྱི་འབྲེལ་ཐོབ་སོགས་ཀྱིས་བྱང་ཆུབ་ཐོབ་འདོད་དུང་དུང་བ་
བསྐྱེད་ཅིང་ཀུན་ལ་ཐུག་འཕྲད་དུ་བྱའོ། །མདོར་བསྡུ་ན་མ་རྒན་དྲིན་ཅན་གྱི་
སེམས་ཅན་ཐམས་ཅད་སྲིད་པ་འཁོར་བའི་སྡུག་བསྔལ་གྱི་རྒྱུ་དང་བྲལ་ནས་
རྫོགས་པའི་སངས་རྒྱས་ཀྱི་གོ་འཕང་བླ་ན་མེད་པར་ཐོབ་པར་གྱུར་ཅིག་སྙམ་དུ་
བསམ་པ་དེ་ཡིན་ལ། དེ་ལ་སྙིང་ནས་བློ་སྦྱོང་མི་བྱེད་པར། ཁ་ཙམ་ཚིག་ཙམ་
སྐོར་རེ་ཙམ་བསམ་ལོ་བྱས་མདོག་བྱས་པས་སྦྱངས་པ་སྔོན་སོང་མིན་ན་སྙིང་རྗེ་
བྱང་ཆུབ་ཀྱི་སེམས་ཁྱད་པར་ཅན་མི་འབྱུང་ཐག་ཆོད་ཡིན་པས་དུས་རྒྱུན་ཐུན་དུ་
གཅོད་ཅིང་བློ་སྦྱོང་། རྗེས་ཀྱི་བྱ་བ་འགྲོ་འདུག་ཟ་ཉལ་སོགས་མི་བརྗེད་པར་བྱ།
ཁྱད་པར་གཞན་དོན་གྱི་གཟུགས་བརྙན་དང་ཤི་གསོན་གྱི་ཡོན་འབུལ་དགྲ་དང་
འདྲེ་བཙན་རྒྱལ་འགོང་སོགས་ཀྱི་འཚེ་བ་སྤྱི་དང་ལྷག་པར་རང་ན་ཤི་སོགས་ལས་
ཅི་ལ་བབ། ཇི་ལྟར་བྱས་རུང་བྱང་ཆུབ་ཀྱི་སེམས་བསམ་པ་བཟང་པོ་འདི་ལ་བློ་
49

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
གཏད་གཞི་བཟུང་། སེམས་ལ་བཅགས། བློ་ཡུལ་དུ་བསམ་ལ། འདི་དང་ནམ་
ཡང་མི་འབྲལ་བར་ལུས་དང་གྲིབ་མ་ལྟ་བུ་ཞིག་ཅིས་ཀྱང་གལ་ཆེ་ངེས་པ་ཡིན།
དེ་ལྟར་བློ་སྦྱོང་ཚེ་ཐུན་རེའི་ནང་སྤྱིར་ཟུར་གཉིས་དང་ལྡན་པར་བྱས་ལ་ཁྱད་པར་
ཐུན་དང་པོ་ལྟ་བུ། ཟུར་དང་པོའི་མར་ཤེས་པ་ཙམ་རྒྱས་པར་བསམ་ལ། གཞན་
དྲིན་དྲན་པ་སོགས་བསྡུ་ཞིང་སྔ་མ་རྒྱས་པར་བསམ་པ་རྣམས་ཐུན་ཕྱི་མར་བསྡུ་བ་
སོགས་དུས་སྐབས་དང་རང་གི་བློ་དང་ཁམས་ཀྱིས་ལྕོགས་ཚོད་དང་བསྟུན་པ་ནམ་
ཡང་དམིགས་རྣམ་གསལ་ཚེ་མི་ཞེན་པར། ཐུན་ཐུང་གྲངས་མང་ཤུགས་གྲགས་
གསལ་ངེས་པར་བྱ་བ་དང་སྤྱོད་ལམ་ཀུན་དང་བསྲེས་ལ་བསླབ་པར་བྱའོ། །དེ་
ལྟར་སྦྱངས་པས་ནང་དུ་བསམ་པ་བཟང་པོ་ཡོད་པའི་རྟགས་ཕྱི་ལ་ངོམ་མི་དགོས་
པར་རང་བཞིན་གྱིས་ལུས་ངག་ཡིད་གསུམ་ལྷོད་ཀྱིས་ལེགས་པར་གནས་གང་དུ་
བསྡད་རུང་བྱང་སེམས་ཀྱི་ངང་སུ་དང་འཕྲད་རུང་བསམ་བཟང་ལམ་ལམ། གང་
དང་འབྲེལ་རུང་སྨོན་ལམ་གྱི་སྟོབས་ཀྱིས་འབྲེལ་ཚད་དོན་ལྡན། ཇི་ལྟར་བྱས་
རུང་རྒྱལ་སྲས་ཀྱི་སྤྱོད་པ། གང་ལྟར་བསྒྲུབ་རུང་གཞན་དོན་གྱི་བྱ་བ་སོགས་དང་
དོན་ལ་ཕ་གསོད་ཀྱི་ལག་དམར་དང་འཕྲད་རུང་བསམ་བཟང་ལས་བསམ་ངན་
མི་འོང་བ་ཞིག་མ་འོང་བར་དུ་བློ་སྦྱང་དགོས་པར་གསུང་། དེ་ལྟ་མིན་པར་མིང་
བྱང་སེམས་དང་བློ་སྦྱོང་བ་དང་ཆོས་པའི་མིང་བཏགས། དེའི་གོ་སར་བསྡད་ནས་
དོན་ལ་འདུན་མ་ཚེ་འདིར་ལྟོ་གོས་ལ་གཏད། བསམ་སྦྱོར་གཉིས་ཀ་ཐ་མལ་དུ་
ཤོར་ནས་ནམ་ཡང་གང་དུ་བསྡད་རུང་མི་བདེ་ལམ་ལམ། སུ་དང་འཕྲད་རུང་
ཁོང་ཁྲོ་དང་གདུག་རྩུབ་ངམ་ངམ། ཇི་ལྟར་བསམ་རུང་གནོད་འདོད་རྙེད་ཚོལ།
ཅི་སྨྲ་ཚད་ཚིག་རྩུབ་དང་ཟུར་ཟ། བདག་བསྟོད་གཞན་སྨོད། ཅི་བྱས་ཚེ་འདི། ཅི་
50

མ་ཤེས་དྲིན་དྲན་བྱང་ཆུབ་སེམས་ཀྱི་བློ་སྦྱོང་།
སྒྲུབ་མི་དགེ་བ་དང༌། འཕྲད་ཚད་ལོག་ལམ་དུ་བསྒྱུར་ནས་ཕྱི་ཚུལ་འཆོས་ལྟར་
བཅོས་པའི་འདྲ་འབག་འདིས་ནི་རང་གཞན་འདི་ཕྱི་གཉིས་ཀ་ཕུང་བ་དང༌།
བསྟན་པའི་བླ་བཙོང་བདག་འདྲ་ལས་མི་འོང་ཐག་ཆོད་རེད་ལགས། ཞེས་པ་འདི་ནི་
ཤཱཀྱའི་དགེ་སློང་དགེ་བའི་བཤེས་གཉེན་ཆེན་པོ་ཐུབ་བསྟན་ལུང་རྟོགས་བསྟན་པའི་ཉི་མ་རྒྱལ་མཚན་དཔལ་
བཟང་པོས་མཛད་པ་ཡིན་པར་འདུག་སྟེ། ཕྱག་བྲིས་དངོས་སུ་སྣང་བ་ལས་དྲིན་ཆེན་དེ་ཉིད་ཀྱི་བཀའ་དྲིན་
གྱིས་འཚོ་བའི་བཙུན་གཟུགས་ཐུབ་བསྟན་རྒྱལ་མཚན་འོད་ཟེར་གྱིས་བཤུས་ཏེ་བྲིས་པ་དགེ་ལེགས་འཕེལ།
མངྒ་ལཾ། དགེའོ།། །།

51